CELEX: 32021R1808
Language: hr
Date: 2021-10-13 00:00:00
Title: Provedbena uredba Komisije (EU) 2021/1808 оd 13. listopada 2021. o izmjeni Provedbene uredbe (EU) 2021/1135 u pogledu gornjih granica proračuna za 2021. primjenjivih na određene programe izravne potpore u Latviji

14.10.2021   
               
               
                  HR
               
               
                  Službeni list Europske unije
               
               
                  L 365/38
               
            
         PROVEDBENA UREDBA KOMISIJE (EU) 2021/1808
         оd 13. listopada 2021.
         o izmjeni Provedbene uredbe (EU) 2021/1135 u pogledu gornjih granica proračuna za 2021. primjenjivih na određene programe izravne potpore u Latviji
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 22. stavak 1., članak 36. stavak 4., članak 42. stavak 2., članak 47. stavak 3., članak 49. stavak 2., članak 51. stavak 4. i članak 53. stavak 7.,
         budući da:
         
                     (1)
                  
                  
                     Provedbenom uredbom Komisije (EU) 2021/1135 (2) utvrđene su godišnje gornje granice proračuna za određene programe izravnih plaćanja za 2021.
                  
               
                     (2)
                  
                  
                     Provedbenom uredbom (EU) 2021/1135 utvrđena je gornja granica za dobrovoljnu proizvodno vezanu potporu u Latviji u skladu s obavijesti koju je dostavila Latvija na temelju članka 54. stavka 1. Uredbe (EU) br. 1307/2013. Latvija je naknadno revidirala gornju granicu za dobrovoljnu proizvodno vezanu potporu. Slijedom te obavijesti trebalo bi smanjiti gornju granicu za dobrovoljnu proizvodno vezanu potporu u Latviji za 2021.
                  
               
                     (3)
                  
                  
                     Zato bi, u skladu s člankom 36. Uredbe (EU) br. 1307/2013, trebalo na odgovarajući način povećati i gornju granicu za program jedinstvenih plaćanja po površini u Latviji u 2021.
                  
               
                     (4)
                  
                  
                     Provedbenu uredbu (EU) 2021/1135 trebalo bi stoga na odgovarajući način izmijeniti.
                  
               
                     (5)
                  
                  
                     Budući da izmjene iz ove Uredbe utječu na primjenu Provedbene uredbe (EU) 2021/1135, koja se primjenjuje od 1. siječnja 2021., i ova Uredba trebala bi se primjenjivati od tog datuma.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za izravna plaćanja,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) 2021/1135 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 608.
         
         
            (2)  Provedbena uredba Komisije (EU) 2021/1135 оd 9. srpnja 2021. o utvrđivanju gornjih granica proračuna za 2021. primjenjivih na određene programe izravne potpore predviđene Uredbom (EU) br. 1307/2013 Europskog parlamenta i Vijeća (SL L 245, 12.7.2021., str. 1.).
      
      
         
            PRILOG
            Prilog Provedbenoj uredbi (EU) 2021/1135 mijenja se kako slijedi:
            
                        1.
                     
                     
                        u točki II. unos za Latviju zamjenjuje se sljedećim:
                        
                                    „Latvija
                                 
                                 
                                    170 814 ”
                                 
                              
                  
                        2.
                     
                     
                        u točki VIII. unos za Latviju zamjenjuje se sljedećim:
                        
                                    „Latvija
                                 
                                 
                                    45 193 ”